Šiurpūniniai

Šiurpūniniai (Didiereaceae) – daugiamečių sukulentinių augalų šeima, kuriai priklauso endeminės rūšys, augančios pietų Madagaskare.

Šeimoje yra 4 gentys su 11 rūšių.

Tai 10-15 m aukščio medžiai arba 2-6 aukščio krūmai, kurių kamienas ir šakos padengti spygliais. Auga kserofitų miškuose arba dygiųjų krūmų sąžalynuose, dažnai kartu su belapėmis karpažolėmis, molingose, akmeningose arba smėlėtose dirvose. Kartais sutinkami kalnuose iki 900-1200 m aukščio.

Sausojo sezono pradžioje (balandis-gegužė) lapai nukrenta ir 5 mėnesius augalai būna be lapų. Tuo metu fotosintezė vyksta chlorofilo turinčiose stiebo dalyse.

 Gentys 
 Calyptrotheca
 Dakarija (Decaryia)
 Portulakarija (Portulacaria) priskirtos ir pervadintos visos Cerarijos (Ceraria) rūšys 
 Šiurpūnas (Didierea) 
 Žiaurilis (Alluaudiopsis)
 Žiauris (Alluaudia)

Kategorija:Magnolijūnai